ช้อปดีมีคืนสูญเงินภาษี1.9หมื่นล้านบาท
"อาคม" ประเดิมเทภาษี 1.9 หมื่นล้าน ออกมาตรการช้อปดีมีคืน ซื้อของหักลดหย่อนภาษีได้ 3 หมื่นบาท เข้าครม.
12 ต.ค. 2563

นายอาคม เติมพิทยาไพสิฐ รมว.คลัง เปิดเผยว่า วันนี้ คลังจะเสนอมาตรการช้อปดีมีคืน ซื้อของกับผู้ประกอบการที่อยู่ในระบบภาษีได้ มาหักลดหย่อนภาษีได้ไม่เกิน 3 หมื่นบาท ให้คณะรัฐมนตรี (ครม.) เห็นชอบในวันนี้ ตามที่ศูนย์บริหารสถานการณ์เศรษฐกิจที่ได้รับผลกระทบจากโควิด -19 เห็นชอบก่อนหน้านี้
ส่วนจะมีเม็ดเงินเข้าสู่ระบบเศรษฐกิจเท่าไหร่ ยังตอบไม่ได้ เพราะยังไม่เห็นตัวเลขที่ประเมิน
ด้านนายเอกนิติ นิติทัณฑ์ประภาศ อธิบดีกรมสรรพากร กล่าวว่า ขณะนี้มีบุคคลธรรมดายื่นแบบเสียภาษี 10 ล้านคน มีคนที่เสียภาษี 3.4 ล้านคน จากมาตรการช้อปดีมีคืนจะทำให้กรมสรรพากรสูญเงินภาษี 1.9 หมื่นล้านบาท